Pathfinder RPG: Bestiary 3 - Pocket Edition - EN
Product Code: PZO1120-PE
Pathfinder Battles: Premium Painted Figure - Human Rogue Male (6 Units) - EN Wêreldrugby teen ‘Virus-beker’ gekant | Netwerk24
28 Mei 2020 10:41
Die voorgestelde “Coronavirus Cup of World Rugby” sou die Britse en Ierse Leeus se toer volgende jaar na Suid-Afrika in die gedrang stel. Foto: Getty Images
Rugby tel onder die oorgrote sportsoorte wat ’n gevoelige slag toegedien word deur die onderbreking weens die Covid-19-pandemie.
Francis Baron, voormalige grootbaas van die Engelse Rugbyunie, het ’n voorlegging gemaak vir ’n toernooi wat oor ses weke deur die wêreld se voorste 16 spanne beslis word en in Brittanje en Ierland sal plaasvind. Volgens Baron kan dit tot £250 miljoen oplewer wat dan tussen die deelnemende unies verdeel word. Hy het in sy voorlegging voorlopig na die toernooi as die “Coronavirus Cup of World Rugby” verwys.
Maar sy voorstel blyk doodgebore te wees.
“Wêreldrugby is nie van plan om so ’n voorstel na te jaag nie,” sê die beheerliggaam in ’n verklaring.
“Alle belanghebbendes is deurlopend in produktiewe gesprekke oor die strategie rakende finansiële verligting in hierdie ongekende tye en oor maniere om die internasionale rugbykalender te optimaliseer. Albei gesprekke het ’n oog op die bevordering van die sukses van die Wêreldbekertoernooi in Frankryk in 2023.”
Baron se voorstel sou die Britse en Ierse Leeus se toer volgende jaar na Suid-Afrika in die gedrang stel, ’n groot terugslag vir die Springbokke en rugby in dié land as ’n geheel. ’n Reeks tussen die Britse Leeus en die Wêreldkampioen is boonop ’n watertandvooruitsig en goud werd vir die sport soos hy die wêreld se aandag op hom wil vestig wanneer hy begin herbou ná die onderbreking weens die Covid-19-pandemie.
Baron se toernooi sou ook waarskynlik die glans verdof van Wêreldrugby se grootse skouspel, die Wêreldbekertoernooi.
Meer oor: Koronavirus | Bokke | Toetsrugby | Britse En Ierse Leeus | Springbokke | Wêreldrugby | Covid-19
KYK: Rugby se vinnigstes in 'n tweestryd
‘Ek sou Kiwi-kapteinskap koester’